**Správa o účasti verejnosti na tvorbe právneho predpisu**

Predbežná informácia č. PI/2022/5 týkajúca sa návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) bola zverejnená na portáli Slov-Lex dňa 10. januára 2022 s možnosťou verejnosti zapojiť sa do prípravy predmetného návrhu zákona formou zasielania pripomienok a návrhov do 10. februára 2022. Zverejnením predbežnej informácie bol začatý proces konzultácií s podnikateľským prostredím v zmysle Jednotnej metodiky na posudzovanie vybraných vplyvov vrátane testovania vplyvov na malé a stredné podniky. Pre proces konzultácií bol vyčlenený dostatočný časový priestor požadovaný Jednotnou metodikou na posudzovanie vybraných vplyvov.

Zastávame názor, že zapojenie verejnosti do procesu tvorby návrhu právneho predpisu bolo dostatočné.